Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: szabályozását [amint ezt az Alkotmánybíróság korábban, 31/1996. (VII. 3.) AB határozatában (ABH 1996, 285, 291.) is
Paragraph Index: 537

2. A közutak használata – így a parkolás – a kifejtettek szerint nem helyi közszolgáltatás, hanem egy alkotmányos jog gyakorlása. Helyi közszolgáltatásnak legfeljebb a közutak fenntartása tekinthetõ. Az útügyi szakigazgatás körébe tarozó feladatok egyébként szerteágazóak és sokrétûek. Idetartozik a klasszikus értelemben vett útépítés, a közutak fenntartása – értve ezalatt a kátyúzást, a burkolat repedéseinek, egyéb sérüléseinek javítását, az útburkolati jelek festését, a közúti jelzõtáblák, egyéb közúti jelzések pótlását stb. – az útügyi igazgatási tevékenység (útkezelõi hozzájárulások kiadása, statisztikák és tanulmányok készítése, forgalommegfigyelés, forgalomszámlálás stb.), valamint a jelen határozat szempontjából releváns forgalomszabályozás is. A közutak használatának szabályozása – amelynek egy része a várakozási szabályok megállapítása, a közúti parkolóhelyek kijelölése – a közútkezelõ közigazgatási feladata. A közút használatának általános szabályait a Kkt. és az azon alapuló számos jogszabály – különösen a KRESZ – tartalmazza. Az egyes közterületek, illetve közutak használatának szabályait elsõdlegesen a közutakon elhelyezett jelzések (táblák stb.) határozzák meg. A közúti jelzõtáblák – ahogy a közlekedést szabályozó jelzõlámpák is – lényegében hatósági rendelkezések (határozatok), amelyeknek betartása közigazgatási jogi kötelezettség. Ilyen a díjfizetéshez kötött, közúton történõ várakozás is, amely a közúti közlekedés része („közlekedési esemény”); ennek feltételeit a közúti jelzõtáblák határozzák meg. E szabályokbetartásánakellenõrzéseésmegsértésénekszankcionálásakifejezettenrendészeti,közigazgatásifeladat. A közlekedés közigazgatási jogi szabályozásának része a közutak használatáért fizetendõ díjak szedése. Ezért nem értek egyet a határozat azon részével, amely a Kkt.-nek a közút kezelõjét erre felhatalmazó rendelkezését – a Kkt. 15. §

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes